మనీష్ జైస్వాల్

మనీష్ జైస్వాల్ (జననం 3 ఆగస్టు 1965) భారతదేశానికి చెందిన రాజకీయ నాయకుడు. ఆయన రెండుసార్లు ఎమ్మెల్యేగా ఎన్నికై, 2024లో జరిగిన లోక్‌సభ ఎన్నికలలో హజారీబాగ్ లోక్‌సభ నియోజకవర్గం నుండి తొలిసారి లోక్‌సభ సభ్యుడిగా  ఎన్నికయ్యాడు.

 రాజకీయ జీవితం 
మనీష్ జైస్వాల్ భారతీయ జనతా పార్టీ ద్వారా రాజకీయాలలోకి వచ్చి పార్టీలో వివిధ హోదాల్లో పని చేసి 2014 జార్ఖండ్ శాసనసభ ఎన్నికలలో హజారీబాగ్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి ప్రదీప్ ప్రసాద్‌పై 27,129 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2019 జార్ఖండ్ శాసనసభ ఎన్నికలలో హజారీబాగ్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి డాక్టర్ రామచంద్ర ప్రసాద్‌పై 51,812 ఓట్ల మెజారిటీతో గెలిచి వరుసగా రెండోసారి ఎమ్మెల్యేగా అసెంబ్లీకి ఎన్నికయ్యాడు.  

మనీష్ జైస్వాల్ 2024లో జరిగిన లోక్‌సభ ఎన్నికలలో హజారీబాగ్ లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి  జై ప్రకాష్ భాయ్ పటేల్‌‌పై 2,76,686 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు.

మూలాలు   

వర్గం:18వ లోక్‌సభ సభ్యులు
వర్గం:భారతీయ జనతా పార్టీ రాజకీయ నాయకులు
వర్గం:జార్ఖండ్ నుండి ఎన్నికైన లోక్‌సభ సభ్యులు
వర్గం:జార్ఖండ్ రాజకీయ నాయకులు
వర్గం:జార్ఖండ్ వ్యక్తులు